Монтаж и работа | Grundfos\nПоддържайте оптималната работа на системата си и установете намалени оперативни разходи, предвидими разходи за поддръжка и удължен живот на системата. С договор за сервизно обслужване от Grundfos можете да оставите сервизирането, поддръжката и анализите на опитни професионалисти.\nНамалете разходите, непредвидените повреди и консумацията на енергия със сервизно споразумение с Грундфос. Без редовен сервиз и поддръжка на Вашите помпи, най-малкият проблем може бързо да се превърне в нещо голямо.\nСпоразумение за сервиз на Grundfos Ви позволява да се съсредоточите върху това, което Ви е важно, докато ние гарантираме, че Вашите помпи работят надеждно и ефективно по всяко време.\nСервизните споразумения на Grundfos за мен означават удължен експлоатационен живот на системата\nСвържете се с нас, за да разберете как можем да Ви помогнем да осигурим спокойствието Ви.\nНингбо дозира безопасно и точно за 1,5 милиона граждани\nИздигнат на хълм в планините, в близост до тази градска зона с около 4 милиона в провинция Джейанг, ВиК дружеството Нингбо Донгкян доставя вода за около една трета от населението на града.


Холистична Терапия, която настройва тялото да се самолекува! (видео bTV)\nТехниката Боуен (Боутек) е изцяло нова концепция за лечение на тялото. Създадена в Австралия, тази неинвазивна, много нежна, но изключително мощно балансираща тялото ни техника сега променя подхода към лечението в световен мащаб. Тя не е взаимствана или подобна, на която и да е друга методика.\nБоутек има способността да активира самовъзстановителните механизми на тялото. Тя подобрява хомеостазата, като въздейства, както върху физическото, така и върху психическото здраве. Наблюдава се дълбока психическа релаксация и балансиране на вегетативните функции на тялото. Почти всеки споделя приятно, отпускащо усещане и дълбоко чувство за комфорт и лекота.\nБоуен терапията се състои от нежни движения с палци и пръсти върху мускули и съединително-тъканни структури, или на гола кожа или върху леки дрехи. Тези движения изпращат съобщения до нервната система, възвръщайки клетъчната памет до едно предпочитано, балансирано и отпуснато ниво. Ние сме създадени да живеем без болести, перфектно приспособени към заобикалящата ни среда и най-важното, имаме необходимите ни „инструменти за самовъзстановяване”. С други думи, тялото ни има способността да се самолекува, след като веднъж се постигне дълбока релаксация, както доказва Боуен философията.\nВИДЕО Канал 1\nНежните Боуен движения всъщност събуждат нашия „вътрешен доктор”, по естествен и неинвазивен начин. Всеки дисбаланс или проблем в тялото ни може да бъде посочен и отстранен чрез активиране на първичния модел на правилно функциониране на всички системи.\nРезултатите могат да бъдат забележителни, дори само от една процедура, тъй като тялото продължава да се самолекува през следващите няколко дни. Често, само няколко процедури са необходими за да се повлияе настоящето състояние.\nЗа разлика от много други мануални терапии Техниката Боуен не използва силни манипулации. Практикуващия не насилва тялото да направи „това което му се каже”, а го оставя самó да направи това, от което има нужда за времето, което му е нужно.\nТЕРАПИЯ ЗА ВСИЧКИ!\nТехниката Боуен /Боуен терапия/ се препоръчва за всички възрасти, от новородени до дълбока старост, с остри или хронични проблеми. С огромен успех тя се прилага при атлети, бременни жени и хора със специфични нужди. Резултатите са впечатляващи и при бебета и при животни, така че плацебо ефект е невъзможен!\n* Мускулно-скелетни и ставни проблеми: Замръзнало рамо, болки от пренапрежение, проблеми с тазобедрените стави и колената, навяхване на глезените, болки в гърба, болка вкръста при бременни, ишиас, гръбначни изкривявания, всякакви спортни травми;\n* Дисбаланс и проблем на вътрешните органи: Безплодие, главоболие и мигренни състояния, астма и бронхиални симптоми, сенна хрема, проблеми с бъбреците, колики при бебета, нощно напикаване, стомашно-чревни разстройства;\n* Емоционален дисбаланс, напрежение, стрес, депресия, синдроми на остра или хронична умора, фибромиалгия;\n* Авто-имунни заболявания, алергии;\n* Неврологични проблеми, инсулт, Паркинсон, шокови състояния;\nС холистичния си характер Техниката Боуен /Боуен терапия/ е международно призната в медицината по цял свят, като допълваща, ефективна, безопасна и евтина грижа за здравето!!!\nВСЕКИ СЕ ЧУВСТВА ДОБРЕ С БОУЕН! (видео)


✈ Летище Стара Загора - Страница 36 - forum.stz-bg.com\nМнение от G7G » Пон Ное 25, 2019 15:05 pm\nМнение от slimarkov » Пон Ное 25, 2019 16:20 pm\nКазах ви, че е по-добре летището да се запази, защото инвеститорите сами ще дойдат, защото няма друг областен град в България с по-стратегическо географско разположение от Стара Загора.\nЩяха да го разпарчетосат с лека ръка това летище разни малоумни парчета...\nНали се сещате, че Летище Стара Загора може да изнася военна продукция на Арсенал за милиарди щатски долари годишно и в същото време може да бъде нискобюджетно летище за Слънчев бряг?\nНяма по-перспективно неработещо летище в България.\nМнение от G7G » Пон Ное 25, 2019 17:20 pm\nТодоров защо все бърза да плямпа?\nБило нелогично в Ст. Загора да има каквото и да е летище-какви са тия приказки?\nКак може кмет да говори така?\nДа не сме някое село с 300 човека?\nАбсурдни са тези негови приказки, а най-абсурдното ще е ,докато Тодоров си говори, каквото му падне, Бургас да получи второ, голямо каго летище, а ние да останем с пръст в уста!\nПлевен и те искат голям терминал, Русе даже преди няколко дена направо са пратили писмо до директора на Бълг. Агенция за инвестиции с искане "летище Русе" да стане работещо.\nАко Тодоров и компания си мислят,че другите градове спат-много се лъже!\nДействия трябват, а не само статии из медиите през няколко месеца и нелепи изказвания от кмета на един от най-големите и развити наши градове!\nПоследно промяна от G7G на Пон Ное 25, 2019 17:37 pm, променено общо 1 път.\nМнение от G7G » Пон Ное 25, 2019 17:36 pm\nЕто за тия негови приказки говоря:\n"Той определи като утопия тезата на негови опоненти, че то може да приема полети. Аргументира се с това, че подобен проект е лишен от всякаква бизнес логика, затова не е имало и желаещи да инвестират – нито за пътническо, нито за карго летище. Подобно съоръжение би изисквало финансиране от около 100 милиона евро и необходимост от сериозно удължаване на пистата. Такъв проект означава и заличаването на едно от селата на юг от Стара Загора, значителен шум, замърсяване от изгорелите газове, а също и голям риск за града, защото никъде няма летище, което да се прави само на метри от границите на голямо населено място."\nМнение от slimarkov » Пон Ное 25, 2019 17:38 pm\nПон Ное 25, 2019 17:20 pm\nКрайно време е кметът да бъде кмет и да седне и да мисли как да привлече още и още инвестиции, а не да прави само градинки с цветя все едно сме на някое аграрно училище.\nРаботещо летище ще има. Мисля, че е ясно на всички вече. Ако се реализира със сигурност ще направят и пътя до магистралата. С един куршум, два заека.\nМнение от slimarkov » Пон Ное 25, 2019 17:45 pm\nПон Ное 25, 2019 17:36 pm\nВсе повече се убеждавам, че ГЕРБ нямат и един читав кадър...\nМнение от G7G » Пон Ное 25, 2019 17:50 pm\nМога да изброя поне 10 летища, които са в градове, по-малки от нашия.\nИ поне още толкова летища, които са на МЕТРИ от града, жилищни комплекси, даже плажове.\nНа много места из света самолетите си летят направо сред сградите и градовете.\nДай да ни е тихичко, спокойничко и да няма никакво развитие.\nТо бива-бива глезени истории,ама прекаляват.\nМнение от slimarkov » Пон Ное 25, 2019 18:16 pm\nПон Ное 25, 2019 17:50 pm\nМного ясно, че има големи летища в градове с мащабите на Стара Загора, че и в десетки пъти по-малки населени места. Кметът отлично знае това.\nЦялата работа е, че ако дойде голям инвеститор, за да стегне летището, комисионната ще е една и ще я лапнат на държавно ниво, но ако летището мине в ръцете на общината и се разпарчетоса, ще се вземат комисионни за всяко едно парче земя (УПИ), което се продаде на инвеститор. Та такава е суровата истина...\nМнение от Веско » Пон Ное 25, 2019 18:30 pm\nhttps://www.capital.bg/politika_i_ikono ... UkL8xnX_MM\nМнение от slimarkov » Пон Ное 25, 2019 18:43 pm\nПон Ное 25, 2019 18:30 pm\nКакво трябва да гледаме тук?\nГоре си го постнал вече този линк.\nМнение от G7G » Пон Ное 25, 2019 18:59 pm\nПон Ное 25, 2019 18:43 pm\nГоре линка аз го постнах, не той.\nМнение от slimarkov » Пон Ное 25, 2019 19:20 pm\nПон Ное 25, 2019 18:59 pm\nДа, извинявам се на Веско.\nИмах предвид, че е вече постнат линкът, а съм написал в бързината, че го е постнал вече.\nМнение от slimarkov » Сря Ное 27, 2019 12:03 pm\nПон Ное 25, 2019 22:10 pm\nТрай коньо, за зелено летище...ама друг път...След още няколко десетилетия, може и да кацнат извънземни, да го направят...\nДа почакаме два месеца и ще видим какво ще излезе.\nМнение от G7G » Сря Ное 27, 2019 17:01 pm\nМнение от slimarkov » Сря Ное 27, 2019 17:49 pm\nВ никакъв случай не трябва да се допуска референдум по такива теми. Това е тема за експерти в областта.\nПоследно промяна от slimarkov на Сря Ное 27, 2019 22:54 pm, променено общо 1 път.


Енциклопедия на злото – част 5 | Малина Петрова\nТой се гледа публично в салона на Дома на народната армия, но се случи един инцидент: Трайчо при разпита отказа показанията си. Ние бяхме го озвучили и Червенков искаше да слуша процеса заедно със съветския посланик Бодров. Викат ме мене при Бодров пред Червенков и се нахвърли Бодров: „Ти знаеш ли какво значи това, това при нас значи разстрел!“ Ами викам: “Другарю Бодров, вашите следователи водеха следствието. Аз не съм следствие водил на Трайчо, въобще не съм се занимавал.“ Техните хора, щото като дойдоха обвиненията и Георги Ганев и други по-късно бяха арестувани. Най-напред изведен от състава на ДС – Каприелов.\nТакова едно спречкване стана, но мина процесът и го осъдиха, според мене по внушение от Съюза – на Сталин и на Берия, и на техните хора, на смърт, защото нямаше писмени документи срещу Трайчо, абсолютно никакви доказателства нямаше. Това, което ви казах, това са предположения, не са подкрепени. Най-много да го извадим от ПБ и от ЦК, да кажем, и да го оставим или да не му се издава смъртна присъда, някаква лека присъда, защото такива бяха обвиненията. Нямаше в никакъв случай факти и обвинения да се осъди на смърт, абсолютно никакви.\nПо моя преценка не можеше да остане и в Политбюро, защото недоверие му има Сталин и ЦК на КПСС. Може и съвсем чист да е, при тея отношения, които имахме със Съветския съюз и съветската партия, той не можеше да остане за член на Политбюро и ЦК, но член на Партията и да си работи можеше, не трябваше да се отива на тази крайност.\nПо-късно се разшири, по настояване на съветските другари. Аз научих, че Димитрий Трифонов и тея съветници, които дойдоха, донесли всички дела на нашите политемигранти арестувани и следствия в Съветския съюз и просто по някаква схема се движеха и почна да се разширява. Аз вече се изплаших, почнах да възразявам, да спорим със съветниците, те взеха да ме разработват, да събират сведения за мене. Как съм се аз държал в полицията – събират материали. И виждам, че се сгъстява около мене атмосферата.\nАз получих по едно време сведения, защото станах на 6 август или на 10 август 1949 година министър, а Иван Райков го взехме за Първи зам.-министър и той оглави ДС. Той ръководеше, но трябва да ви кажа, че Васил Коларов през цялото време нямаше доверие и у мене, и у Иван Райков на местните кадри. Той, не знам, някакво озлобление срещу Трайчо не само от това, че като левосектант в Москва го критикували, но по-късно разбрахме той не може да се примири с положението, че Димитров е направил Трайчо втори човек в Партията, а не Васил Коларов и това жена му, кака Цвета и синовете му приказваха: как може така Васил Коларов да не е втори, а Трайчо да е първи и едно настроение такова на безпринципна основа.\nКогато аз разбрах, че неправилни методи на следствие се водят, наредих проверка. Беше арестуван този Зеев и още някои следователи, които са прилагали неправилни методи, измъчванията са главно това: не им дават да спят и разпитват ги непрекъснато, изтощават ги хората и навеждащи въпроси. Даже Югов е министър на вътрешните работи още, те са му махнали портрета, наредили, от стаята, където се води следствието и почват насочващи въпроси против Югов, защото пропуснах да ви кажа, когато Сталин сваля очилата на Трайчо и казва: „Ти жулик ли си или честен човек?“ след като седнали да пият: „То ваш въпрос решавате.“, но вдига чашата и казва на Югов: „Изглежда ние си останахме само с Югов националисти.“ Така една закачка много мръсна наистина.\nАз си обяснявах така, че Югов по едно време забрани да се дават, когато беше министър още от 20 юни до 8 август беше министър, да се дават резултати от следствието на съветските съветници, направо на него и той да ги докладва в Политбюро. Те се много нервираха, но вече бяха хванали нашите – този Зеев и др. и си взимаха, даже ний не знаехме нещо, те го знаеха. Аз много работи не знаех, те ги знаеха, но едно недоверие към мене и аз като научих това наредих да арестуват този Зеев. Той лежа и после го осъдиха, мисля, на 10 години затвор. Там някои от следователите бяха отстранени, но те през цялото време недоволстваха, че е арестуван той, Зеев, и така засилваха и против мене настроението и в края на 1950 година на едно заседание на Политбюро Червенков каза, това беше точно 4 януари 1951 година съвсем, аз очаквах, че нещо ще стане, той каза: “Предлагам Христозов да бъде освободен от МВР, а да се изпрати Георги Цанков.” След мене следствието продължи, не спира поне 2 години и тогава отиде по военната линия – Славчо Трънски, Денчо Знеполски, Здравко Георгиев…Тогава станаха някои процеси по ДС задържаните: Стефан Богданов, Георги Ганев и други, и други. Освободиха ме и мен ме пратиха за министър на доставките и хранителната промишленост, обаче чувствах, че около мене удара се затяга и най-напред ударът беше насочен срещу другарката.\nНо аз пропуснах, че толкова те смятаха, че у нас ще стане преврат, че се вкара една дивизия НКВД септември 1949 година. Войска. Облечени. Обаче се обличаха и цивилни и имаха постове, пред нас, например, имаше. Трайчо вече беше арестуван, кого ще следят и пред други другари. Политбюро и тея ръководни хора бяха под тяхно наблюдение на НКВД.\nБих искал да кажа и това, че през януари 1950 година състоя се пленум на ЦК на Партията, където има такива изрази, че комунистът трябва да бъде чист и бистър като Рилските езера и там критиката беше срещу Добри Терпешев, срещу стопанските саботажи по стопанска линия, доста хора бяха арестувани, съдени, по линия на МВР, че не са разкрити навреме. Югов беше критикуван, аз бях критикуван, че с враговете сме работили, първите ни помощници. Не сме разкрили Трайчо навреме и помня даже така – Минчо Минчев – Бургаския и редица другари, просто ни разсипаха от критика, че сме проспали, липса на бдителност, че сме врагове, че не сме ги разкрили и после същите тези другари на Априлския пленум, когато се обърна работата, ни нападнаха, че честни и невинни хора сме арестували. Това човешки морал, така да се каже.\nДали паметта услужливо беше заличила срамните спомени или става дума отново за “човешки морал”?\n(Молба на Тр. Костов до Христозов)\nРазпитите на Трайчо Костов са записвани на жичен магнетофон “Webster-Chicago”. Възстановихме част от записа на разпита, проведен от следователя Вельо Чанков в присъствието на министър Руси Христозов на 29 август 1949 година, както е отбелязано върху ролката. Това, което е най-ужасното, обаче, не са думите, а тонът – груб и безмилостен, хъсът и жестокостта, с които е воден разпитът. И за тях ли са виновни съветските съветници, НКВД, Сталин, системата?\nВЪЗСТАНОВЕНИ ЧАСТИ ОТ МАГНЕТОФОННИЯ ЗАПИС НА РАЗПИТА ОТ 29.VIII.1949 Г.\nВЕЛЬО ЧАНКОВ: Вие сте извършили маса крупни предателства, преценява нашата партия. Признавате ли се за виновен?\nТРАЙЧО КОСТОВ: Не.\nВЕЛЬО ЧАНКОВ: Не се признавате за виновен?\nТРАЙЧО КОСТОВ: Не се признавам за виновен.\nВЕЛЬО ЧАНКОВ: А ние значи в такъв случай ще Ви разобличим. Ще Ви докажем, че Вие сте провокатор. Ние ще Ви сдадем очни ставки с хора, които ще Ви докажат, че Вие сте провокатор.\nВЕЛЬО ЧАНКОВ: Ще се пазарите от коя година да се признаете за провокатор? От 32-ра или от 42-ра?\nТРАЙЧО КОСТОВ: Нямам намерение да правя никакъв пазар.\nВЕЛЬО ЧАНКОВ: Нямате намерение да правите пазар?\nТРАЙЧО КОСТОВ: Но не се признавам нито от 32-ра, нито от 42-ра…\nВЕЛЬО ЧАНКОВ: Вие не се признавате…\nТРАЙЧО КОСТОВ: …като провокатор.\nВЕЛЬО ЧАНКОВ: Вие не се признавате като всеки враг. Няма такъв враг. Или като такъв враг никакво изключение не представлявате. Ако представлявате някакво изключение, това е че Вие сте върха на подлостта, която е достигната от врага в историята на нашата партия. Това сте Вие. Така че дали ще продължите да държите този Ваш нахален курс или не, не е от особено значение. Ние ще Ви разобличиме, както и Ви разобличихме като провокатор. Това имайте предвид… А царят застъпвал ли се е за Вас?\nТРАЙЧО КОСТОВ: Очевидно се е застъпвал.\nВЕЛЬО ЧАНКОВ: Очевидно. За какво се е застъпвал? Защо?\nТРАЙЧО КОСТОВ: Не зная.\nВЕЛЬО ЧАНКОВ: Как не знаете Вие? Кой знае? Кой се застъпваше, кой можеше да се застъпи за член на ЦК тогава? Било ли е случай с член на ЦК? Вие бяхте душата и сърцето на ЦК. И сега сте провокатор. Убедихте ли се Вие, че Вие дължите живота си на Негово Величество. Убедихте ли се? Можете да бъдете благодарен. Можете да му бъдете благодарен, че е оценил добре Вашата служба, обаче сега не ще Ви помогне.\nМ-Р ХРИСТОЗОВ: Разкажете за Вашата вражеска дейност против СССР, против партията, против нашата страна, против нашия народ, против другаря Димитров. Слушай, ние искаме от тебе истината.\nТРАЙЧО КОСТОВ: Истината.\nМ-Р ХРИСТОЗОВ: Всичко това, което кажеш, ние го проверяваме и то е предварително, така да се каже, голямата част е проверено от нас. Няма да кажете нещо ново, да откриете Америка. За следствието е ясно кой сте вие, какво сте вършили.\nВЕЛЬО ЧАНКОВ: Какво фатално ще кажете Вие, Костов, за Вашите връзки с Кирил Славов и какви грешки ще кажете Вие за Вашата дейност с Кирил Славов.\nТРАЙЧО КОСТОВ: По тази линия в никакви грешки няма да изпадна.\nВЕЛЬО ЧАНКОВ: Няма да изпаднете в никакви грешки. Обаче не искате да говорите. Какви грешки ще кажете за Вашата съвместна дейност с Начев.\nМ-Р ХРИСТОЗОВ: Истината, пълната истина.\nВЕЛЬО ЧАНКОВ: Вие сте безспорно стар двуличник. Вие имахте нахалството да лъжете не само следствието, Вие лъгахте даже ПБ, Вие лъгахте др.Сталин и сами признавате, че сте го лъгали! Вие сте стар двуличник! Това, че Вие продължавате с всичкото си нахалство отгоре на това да твърдите глупаво и смешно и мигате през очилата си, че това е фантастична история, няма особено значение за следствието. Вие сте достатъчно разобличен като провокатор!\nМ-Р ХРИСТОЗОВ: Безспорно, безспорно, че се касае за организирана, съзнателна, преднамерена вражеска дейност. Ето за това се касае. Вие много добре го разбирате.\nТРАЙЧО КОСТОВ: Не, вражеска дейност значи е вършена… Вражеско отношение… вражеско отношение към Съветския съюз…\nВЕЛЬО ЧАНКОВ: Какво общо имате с това, което е вършил Тито?\nТРАЙЧО КОСТОВ: Ами общото е това, че в края на краищата означава отчуждаване от Съветския съюз и откъсване от него и че постъпвайки по този начин защитаваме интересите на страната.\nВЕЛЬО ЧАНКОВ: Давахте ли си Вий сметка тогава за това?\nТРАЙЧО КОСТОВ: Давал съм си сметка.\nМ-Р ХРИСТОЗОВ: Добре тогава, значи Вие разбирахте, че пътят, по който вървите, значи път на откъсване на нашата страна от Съветския съюз.\nТРАЙЧО КОСТОВ: Път, който можеше да доведе…\nМ-Р ХРИСТОЗОВ: Не “може”, не “може”. Във всички Ваши отговори има “може”, “не може” и нищо положително, което Вий ще ни кажете. И време е Вие да излезете открито пред партията. Да снемете Вашата маска.\nТРАЙЧО КОСТОВ: Моята вражеска дейност…по отношение на Съветския съюз. Там аз допуснах редица деяния, които съм изложил в досегашните свои показания и които и досега съм характеризирал като грешки и опущения от моя страна, но които очевидно трябва да бъдат характеризирани като престъпления, като престъпления, плод на съзнателен национализъм, водещи към охлаждане, към разваляне на отношенията между нашата страна и Съветския съюз и в края на краищата можеше да доведат до откъсване на България от Съветския съюз.\nПрочетете запазения в архива пълен текст на разпита.\nДо вчера са живяли заедно, били са съратници, приятели, сега са врагове.\nСмайваща е безсърдечността на участниците в тази история. Няма приятелство, няма съчувствие и състрадание. Те са отживелица, буржоазен предразсъдък. Има само омраза и непримиримост в името на класовата борба, в която човекът не е важен, важно е щастието на човечеството.\nИ ако това ви се струва пресилено и тенденциозно, преценете сами.\nВ архива на Държавна сигурност от 50-те години, предвидливо скрит в сградата на Партийния дом, открихме информация за подслушани телефонни разговори от 1949 година.\nПредаваме дословно онази част, в която Люба Костова се опитва да научи нещо за арестувания си съпруг от бившите приятели и другари.\n7 ч. Люба избира номера на Чанков. (Георги Чанков, член на Политбюро)\nЛюба: Дом Чанков ли е?\nЛюба: Може ли Чанков да се обади?\n(След малко идва Чанков.)\nЛюба: Георги, ти ли си?\nЧанков: Кой е?\nЛюба: Тук е Люба. Аз искам да се видя с теб.\nЛюба: Ти знаеш защо. Да видя какво става. Къде е Трайчо. /плаче/\nЧанков: Тук няма нищо. Какво ще става?\nЛюба: Искам да разбера какво се е случило, та Трайчо го задържат.\nЧанков: Е, защо. Колко си интересна.\nЛюба: Как съм интересна?\nЧанков: То не може така…\nЛюба: Е, чакай де, искам да ми обясниш какво е станало, за да бъде задържан.\nЧанков: Как ще ти обясня? Не мога аз да ти обясня.\nЛюба: Кой може?\nЧанков: Никой няма да ти обясни.\nЛюба: Ама какво има, за да бъде задържан един човек? Има нещо.\nЧанков: Именно има.\nЛюба: Е, какво е бе, Георги?\nЧанков: Аз ти казах на тебе – търпение.\nЛюба: /въздиша/ Лесно е тъй да се говори. Какво се е случило?\nЧанков: Случи се. Случило се е нещо.\nЛюба: Какво може да се е случило? Кажи ми, моля ти се.\nЧанков: Не мога да ти кажа.\nЛюба: Аз трябва да знам какво става. Най-после аз съм човек. Кажи ми какво да направя. Научи ме. Кажи ми към кого да се обърна.\nЧанков: Ти остави тези крайности.\nЛюба: Какви крайности? Помогни ми. На мен ми помогни – какво да правя.\nЧанков: Какво ще правиш бе?\nЛюба: Аз не знам какво да правя.\nЧанков: Защо бе? Какво искаш?\nЛюба: Ами ето тука съм свила багажа. Къде да отида? Тез мебели не са мойте… Ти не желаеш да се срещнеш с мен.\nЧанков: Даже и да се срещнем…\nЛюба: Ами кажи ми какво… Аз искам да разбера какво има.\nЧанков: Това не може.\nЛюба: Какво има бе, Георги?\nЧанков: Ти си партиен член.\nЛюба: Партиен член, ама аз съм болна.\nЧанков: Ама не може така, остави тази работа.\n(Люба плаче и охка.)\nЧанков: Ти не забравяй, че си партиен член.\nЛюба: Знам, Георги, ама аз имам дете и не знам, жал ми е за Бойко.\nЧанков: Това, което искаш, не може.\nЛюба: Къде е Трайчо?\nЧанков: Тук е Трайчо, къде ще е.\nЧанков: Е, ти искаш да знаеш работи, които не бива да знаеш.\nЛюба: Ох. Е, значи от никъде нищо. Довиждане.\nЧанков: Ало, недей да охкаш. С охкане не става работа.\nЛюба: Какво да не охкам. Не мога… Не можеш нещо да ми кажеш. Ох, ох.\nЧанков: С охкане не става.\nЛюба: Довиждане. Знам, че не става. И ти да си на мое място и ти ще охкаш. Какво бе, Георги, аз съм болен човек, бе. Нямам сили, нямам сили за нищо.\nЧанков: Знаят хората какво държание да имат. Не са чужди, не са фашисти.\nЛюба: Знам, знам всичко. Хайде, довиждане, довиждане. (плаче)\n7 ч. и 5 мин. Люба избира номера на Министерския съвет.\nЛюба: Свържете ме с Гръбчев. Или в квартирата му или на работа. Свържете ме, моля Ви се.\n(Обажда се секретарят му.)\nЛюба: Гръбчев ли е?\nСекретарят: Кой го търси?\n(Люба малко се двоуми дали да си каже името.)\nЛюба: Люба Костова.\nСекретарят: Няма го, другарке.\nЛюба: Откъде се обаждате Вие?\nСекретарят: От отдела.\nЛюба: Слушайте, моля Ви се, другарю, свържете се с него и ми се обадете да знам какво да правя. В къщи съм събрала багажа, не знам къде да се дена. Моля Ви се, свържете ме с него. (Казва му телефонния си номер.) Позвънете му в къщи.\nМъж: Той няма телефон. Аз ще му кажа. Той ще дойде.\nЛюба: Моля Ви се, обадете се след 15 минути да видя или пък той да дойде тук. Искам да видя какво да правя, къде да се дена.\n7 ч. и 45 мин. Люба избира някакъв номер. Заето.\n7 ч. и 55 мин. Люба избира Министерския съвет.\nЛюба: Дайте ми Гръбчев, моля Ви се.\nМъж: Не е дошъл още, другарко.\nЛюба: Не е ли дошъл? А не му ли звъняхте?\nМъж: Няма телефон в къщи, там където живее.\nЛюба: Кога ще дойде?\nМъж: Чакам го. До 8 часа идва.\nЛюба: Сега колко часа е? Няма ли 8?\nЛюба: Е, аз чакам.\n8 ч. и 27 мин. Люба избира номера на Министерски съвет.\nТелефонистката: Не отговаря.\n8 ч. и 40 мин. Люба иска Министерски съвет.\nЛюба: Другарю, може ли да ме свържете с Югов?\n(Обажда се секретарката на Югов.)\nЛюба: Тук Люба Костова. Моля Ви се свържете ме с Югов.\nСекретарката: На заседание е, другарко. Политбюро заседава от 8 и 30.\nСекретарката: Днес вероятно цял ден ще бъде там. Чак привечер може би ще дойде.\n8 ч. и 45 мин.Люба избира номера на Министерски съвет, търси Гръбчев.\n9 ч. и 5 мин. Люба избира номера на Министерски съвет.\nЛюба: Дайте ми Гръбчев\nТелефонистката: Гръбчев го няма, другарко.\nЛюба: Ами как да го няма.\nТелефонистката: (троснато) Ами няма го. В провинцията е.\n9 ч. и 8 мин. Люба избира номер – заето.\n9 ч. и 35 мин. Люба избира номер – заето.\n15 ч. 40 мин. Люба избира 6-20-03 и търси Елена Христозова.\nЛюба: Елена Христозова там ли е?\nМъж: Ще ви свържа, другарке. (след малко) Не отговаря. Кой я търси?\nЛюба: От градското ръководство на жените. Аз после ще я потърся.\n18 ч. Люба избира номер. Свързват я погрешно с дома на артиста Асен Русков. Телефон 6-15-72.\nЛюба: Извинете, аз търся дом Христозови. Грешка.\n19 ч. и 55 мин. Люба избира номер и говори с момичето на Христозов.\nЛюба: Елена там ли е?\nМомичето: Не. Момичето на Христозова.\nЛюба: Тя там ли е?\nМомичето: Тук беше. Излезе.\nЛюба: Къде отиде?\nМомичето: Не знам.\nЛюба: Те не са ли във вилата в Симеоново?\nМомичето: Да. Там са.\nЛюба: И довечера тук ли ще са?\nМомичето: Не, ще отидат във вилата.\nЛюба: Добре, благодаря.\n20 ч. Люба избира номер и говори с Куна. (Югова)\nЛюба: Куне, ти ли си? Тук е Люба.\nКуна: Да. Какво има, Любе?\nЛюба: А бе, Куне, Дончо (Антон Югов) не иска да ме приеме. Моля те, кажи му ти. Две думи само да го попитам. Аз се обадих на Чанков (Георги Чанков), той не иска да ме приеме. Нямало какво да ми каже. Моля те от твое име, кажи му ти, като жена, майка. Най-сетне моля заради Бойко. (сина им)\nКуна: Добре, добре, Любе, ще му кажа.\nЛюба: Аз няма да му отнема много време. Моля да ми се даде отговор, било положителен, било отрицателен, чрез теб или чрез секретарката му, за да знам.\nКуна: Ще направя всичко, което зависи от мен, Любе.\nЛюба: Най-сетне смятам, че в името на дружбата, ако е имало такава, той трябва да ми се обади, да ме повика и ми каже нещо. Ето 11 дена съм в неизвестност.\nКуна: Кой е номерът ви?\n20 ч.и 20 мин. Люба избира 6-20-03 и разговаря с мъж.\nЛюба: Елена Христозова върна ли се?\nМъж: Ще ви свържа, другарке. (след малко) Не отговаря.\nЛюба: Значи още не се е върнала?\nМъж: Не е. Тя ще си дойде може би към 10 и 30.\nМъж: Моля, кажете кой я търси, за да й предам.\nЛюба: Аз пак ще се обадя.\n7.00 ч. Люба избира номера и говори с Елена. (сестра на Трайчо)\nЛюба: Елена, колко е часа?\nЕлена: 7 часа и 2 минути.\nЛюба: Взе ли вестник?\nЛюба: Какво пише?\nЕлена: Същото, което казаха снощи по радиото – чл. 102 и 381.\nЛюба: И какви са те?\nЕлена: Ваня най-добре може да ти каже какви са те. В нея е закона.\nЛюба: Хайде, добре.\n7.15 ч. Люба избира и говори с адвоката Койнов.\nЛюба: Господин Койнов, тук е другарката Костова. Моят другар е обвинен по член 102 и 381. Можете ли да ми кажете какво гласят?\nКойнов: 381 е за повреждане на обществен имот. Строг тъмничен затвор до 15 години. 102 – пък за саботаж, до 15 години, при тежък случай – доживотен затвор или смърт.\nЛюба: А там алинея има ли?\nКойнов: Чакайте, да Ви прочета точно закона.\nКойнов: (Чете й)\nЛюба: Значи “строг тъмничен затвор” или “смърт”. Наредихме се, Койнов. Сега това е политическо, нали?\nКойнов: Аз не зная колко ще бъде. Хайде, довиждане.\n7.20 ч. Избира номера на Елена Христозова\n18.15 ч. Люба набира номер и търси Елена Христозова. Говори с жена.\nЛюба: Елена може ли да се обади?\nЖена: Няма я.\nЛюба: Къде е?\nЖена: В града е. Кой я търси?\nЛюба: Една другарка.\n18.20 ч. Люба избира номера и говори с Величка.\nВеличка: Няма я.\nЛюба: Тя нали е в града?\nВеличка: Няма я тук, Люба.\nЛюба: Ще дойде ли в града тази вечер?\nВеличка: Не зная, не мога да Ви кажа, обадете се по-късно.\n11.41 ч. Люба избира номера и говори с мъж.\nЛюба: Дайте ми Елена Христозова.\nОбажда се момичето й.\nЛюба: Елена, ти ли си?\nМъж: Не, тя замина за София.\nЛюба: В къщи ли?\nМъж: Не зная.\nЛюба: Кога е излязла?\nМъж: Преди малко е заминала за града.\nЛюба: След обяд дали ще си бъде във вилата?\nКъм част 6 >>\n← Енциклопедия на злото – част 4 На гости на предаването на Пепа Николова →


Кой има по-красиви черти на лицето? - Празни приказки и забава - kaldata.com - Форуми\nКой има по-красиви черти на лицето?\n28 август в Празни приказки и забава\n1. Кой е с по-хубаво лице?\nСъздадено 28 Авг\nПоследен отговор 9 Сеп\nАСПЕКТ 3 поста\nice_lion__01 7 поста\nMediterranean 24 поста\nBanesc 15 поста\n4 Сеп 2021\nЧовека не е жив вече, но поне да си припомним с усмивка:\nаз имам най хубави черти когато спя с лице върху възглавницата\nНа мен Азис най-ми харесва.\nаз имам най хубави черти\nкогато спя с лице върху възглавницата\nВижда се. 🐈 Придобиваш котешка физиономия. 😁\nОт тези двамата Ариана Гранде. Другият има много женски черти.\nКим Техьонг? Коя е пък тая\nАз черти не виждам, само мазилка.\nА туй второтУ кфо е? Да не е от третия пол?\nАз харесвам женската. Но и тя не баш мой тип. Аз харесвам такива с по нежно и невинно излъчване тип сърничката Бамби.\nпреди 8 часа, Bubbles написа:\nИскам да внеса едно разяснение(за тези, които не знаят).\nВ Южна Корея и особено в музикалната им индустрия има едни наложени стандарти(в последните години 10-15г.). Тези стандарти(от наша балканска гледна точка) особено за мъжете в индустрията са много изкривени и грешни. Жените в женските групи са много красиви и добре изглеждащи. Лошото е, че мъжете от мъжките и момчешките групи до един приличат на жени. Това им се налага от продуцентските компании с които имат договори. Налагат им да си правят пластични операции на части от лицето, гримират ги като жени(понякога дори и повече), обличат ги странно и др неща. Само ще поясня, че и аз слушам K-POP (само женски групи основно) и имам наблюдения през годините.\nОсобено тези от BTS на всички снимки изглеждат като .....третия пол.\nпреди 3 часа, ice_lion__01 написа:\nАко обичаш, не си измисляй!\nИма групи, в които момчетата са много по-женствени. И какъв е този трети пол!? Такъв няма. Води се по акъла и по думите, които използват някои мъже в този форум. Ако толкова ти е акъла.😯\nКак се обличат е избор на самите членове. Те са най-известната група в света в момента и са милионери. Едва ли някой може да им налага как да изглеждат.\nпреди 7 минути, Mediterranean написа:\nТе са най-известната група в света в момента и са милионери.\nмилионерството не е критерий и аз съм милионер\nпреди 8 минути, Mediterranean написа:\nИ какъв е този трети пол!?\nджендър искат да го вкарат в паспортите\nджендър- мъж джендър-жена и джендър-джендър\nИ джендър - дете\nНа кастрираните кучета кво пише в паспорта?\nпреди 37 минути, Mediterranean написа:\nИма групи, в които момчетата са много по-женствени. И какъв е този трети пол!? Такъв няма.\nТвоя любимец например ако помня добре?\nДа и какво от това? Аз имам няколко любимци.\nИ ти казваш, че всички от BTS на всички снимки приличали на някакъв си трети пол. А ми даваш една снимка?\nЛогика? Не виждам.\nпреди 20 минути, ice_lion__01 написа:\nпреди 23 часа, Mediterranean написа:\nмалко ми прилича на китайче пред пълна тенджера с варени котки\nМоже ли да млъкнеш, че вече и ти ме дразниш.\nЗащо си гласувал за него, а не за онази която не казваш на какво ти прилича, явно я харесваш.\nпреди 16 часа, АСПЕКТ написа:\n@Banesc малко не ти ли прилича на циганче, на което родителите са подарили хиалуронови джуки за 12-ия рожден ден?\nпреди 1 час, Mediterranean написа:\nпреди 8 часа, Mediterranean написа:\nНе. Сред ромите има хубавици. Какво значи ромка? Нали пак е жена?\nНедопустимо е ако някой толкова известен държи на името и пола си, да допусне на всяка втора снимка в мрежата да прилича на жена с размазан грим и по-големи обеци от повечето жени.\nИ за да не бъда голословен давам линк към снимки на актъори мъже едни от най-известните в Южна Корея https://bg.atomiyme.com/корейски-актьори-най-красивата/\n@АСПЕКТ Аз не съм казала, че е грозна, а че прилича на 12-годишно циганче. Детските лица за мен не са еталон за красота.\nИ какво като един мъж има женски черти, нали пак е мъж. Защо го изтъкваш това като аргумент за не-красота?\nпреди 12 часа, ice_lion__01 написа:\nКой каза, че е недопустимо!? Това да не ти е Северна Корея.\nНе знам, но ми някак странно красив мъж. Привлекателен, чаровен, симпатичен по някак ми звучи добре, но красив мисля, че се ползва за жена. Английския език също се разграничава по това.\nU r beautiful някак ми е странно да го казват на мъж.


388 от 518\nВсичко за ЗДДС » Re: Анулиране на фактура или Кредитно известие\nПо принцип КИ се издава при намаление на количеството или единичната цена на стоката / услугата. В случая, ако правите точно такова намаление на цената издавате КИ .Ако обаче не коригирате цена, а в договора е записана сумата на неустойката в този случай то не следва въобще да коригирате фактурата нито да издавате КИ към нея. Следва да си преведат парите на основание договора и съответно да издадете фактура за получената сума.\nНямате проблем да разпределите дивидент, ако имате неразпределена печалба. Изплащането му не е обвързано със задължителни срокове - веднъж разпределен можете да го изплатите , когато имате пари за това. При вземане на Решение за разпределяне на дивидент ще съобразите само, че дължите данък дивидент в определените за това срокове, както и подаване на декларация чл.55 . Съобразете се с ЗОПБ и евентуално го изплатете от сметка в случай на суми равни и над 15 000 . Ако в касата няма пари, а те са в подотчетното лице естествено може да ги възстанови и след това да платите дивидента .\nДанъци и счетоводство » Re: фактури ЕООД\nУпражняването на дейност от собственика на ЕООД и в този смисъл полагането на личен труд е определящо за началото на неговото самоосигуряване. Такава дейност той определено извършва в конкретния случай , оборудвайки се с активи за бъдещата работа на фирмата. Не можем да свързваме началото на дейността с първата приходна фактура, а с полагане на труд, свързан с предмета на дейност на фирмата. В подобни случаи би могло да се пусне ОКД5 за определени дни в месеца и после да се прекъсне дейността . В такъв смисъл подкрепям мнението на Алфа по отношение на осигуряването.\nВсичко за ЗДДС » Re: ДДС мобилен апарат\nДа, ако този мобилен апарат ще го ползвате в дейността на фирмата.\nКасовият апарат не е за вид дейност, а за обект - след като дейностите се извършват в различни обекти не може с един касов апарат да обслужвате и двете дейности.\nТРЗ и осигуряване » Re: Заличаване на уведомление\nПравите запис за корекция на уведомление за нов договор ли ? Задавате ли правилно всички реквизити / т.е. същите като на подаденото вече уведомление вкл. и датата / като само променяте заплатата ?\nТРЗ и осигуряване » Re: Пенсионер в неплатен отпуск без трудов стаж\nЦитат на: elenaelvex в 09.06.2014, 10:41\nДа, с код 28. Но пък това е код за лица само със здр.-осиг.вноски, а такива в случая няма. Може би трябва да пробвам с код 01 и само нули?\nКак да няма - нали този пенсионер е на трудов договор, непризнат за трудов стаж ?\n" пенсионер на трудов договор за неплатен отпуск "\nЦитат на: elenaelvex в 06.06.2014, 11:26\nД1 няма как да се подаде с нули, програмата не я приема.\nС код 28 ли я пробвате ?\nТРЗ и осигуряване » Re: Предписание НОИ\nПравилно е. В този случай предписанието цели единствено дните на работника да са в правилната позиция в обр.1.\nТРЗ и осигуряване » Re: Декларация 1 граждански договор\nПреди да пуснете с код 04 вижте тези разлики точно сумите по граждански договор ли са да не стане двойно задължение - може да са подадени и за гражданския договор , но с код 01 - проверете си преди да пускате нова колона . А декл.чл.55 е задължение на платеца на дохода в случая.\nЦитат на: Yordan_Andonov в 06.06.2014, 09:26\nИ аз за първи път подавам Д1 и Д6 за граждански договор. Срока на договора е от 01.05.2014 до 30.05.2014 г. , като изплащането е в същия месец. Лицето работи по трудов договор в друга фирма. Малко наивно се доверих изцяло на програмата, подадох ги и ми ги отхвърли. Като загледах Д6 е същата като миналия месец (имаме 1 назначено лице по тр д-р). В посочените грешки пише код за вид плащане 4 декл обр.1 ДОО = хххлв./Декл. обр6 ДОО= 0.00лв./Разлика ДОО= хххлв.\nОчевидно не е разнесена сумата с удръжките от Д1 в Д6 за гражданския договор. Въпроса ми е трета колонка ли да пускам в Д6 за ГД и с код 4 ли да бъде тя?\nИзвинявам се ако въпроса ми е зададен неясно\nОт това, което пишете за вида на грешката ми се струва, че тя е неравнение на обр.1 и обр.6 и ви дава съобщение с колко е разликата .\nДанъци и счетоводство » Re: отчет продажби\nЦитат на: milami в 06.06.2014, 09:21\nНяма ли да се получи разминаване с информацията от касовия апарат в НАП, ако запиша тази продажба в ддс за м май\nКасовият апарат отчита направените плащания , а не документира извършени сделки и не е задължително да има равнение на касовия апарат с направените продажби.\nАко имахте нулев отчет на КА, а продажба по фактура по банка - нали НАП ще видят и в този случай, че няма равнение ?\nТя продажбата пак си е станала май, а плащането е "минало" през юни. Не виждам защо да сторнирате юни - просто тогава само ще си отразите плащането , а самата продажба си отразявате за май , както е и в действителност.\nДанъци и счетоводство » Re: валутна операция\nЦитат на: bonita в 05.06.2014, 15:35\nЗатова питам може ли да продам левове от левовата каса и да си заприходя евро във валутната каса?\nМоже, стига да ги продадете наистина.Ако ли не - нямате документална обоснованост на тази покупка на валута и това е една фиктивна счетоводна операция. Нали редното е да отговорим как е по закон, защото другият вариант " незаконният " е ясен и не бихте питали - ще си осчетоводите покупка без да има такава .\nЦитат на: bonita в 05.06.2014, 15:03\nРеално няма да купуваме валута, предполагам, че собственикат ги е взел от познат.\nМожете да оформите тази сума като заем от собственика или друго лице или като допълнителни парични вноски по чл.134 от ТЗ и да ги внесете във валутна каса или сметка . От там при съобразяване с изискванията на Валутния закон и ЗОПБ платете на доставчика.\nЦитат на: bonita в 05.06.2014, 14:54\nНе искаме да минава през банка или обменно бюро, а само като покупко-продажба по касов път.\nАко не купувате реално валутата няма да имате документална обоснованост за тази операция. Друг е въпросът, ако собственикът си ги има парите във валута - тогава си заведете сумата по сметка каса във валута.\nЦитат на: bonita в 05.06.2014, 14:47\nМоже ли от наличността в лева да направя операция за покупка на валута и по този начин да си заприходя необходимите евра във валутната каса?\nБез на практика да купувате валутата ли ?\nДанъци и счетоводство » Re: Осчетоводяване бонус


Бизнес | От "Мото-Пфое" очакват дори двуцифрен ръст на продажбите на нови автомобили у нас - Dnevnik.bg\n13:44, 23 яну 13 , 3665\n© Архив, Днев\nПрез миналата година от "Мото-Пфое" са продали 1592 автомобила "Форд"\nПродажбите на нови леки и лекотоварни автомобили в България през тази година могат да достигнат и двуцифрен ръст благодарение на промените в данъчното законодателство, каза на пресконференция днес управляващият директор на "Мото-Пфое" (вносител на "Форд", "Ягуар", "Волво" и "Ленд Роувър") Димо Николов. По думите му това е възможно да стане факт заради приетото решение купените на оперативен лизинг коли от регистрирани по ДДС фирми да ползват данъчен кредит.\nСпоред Николов това е най-добрата новина за търговците на нови автомобили "от няколко петилетки насам", защото намалява цената на автомобилите с 20%. От "Мото-Пфое" очакват този нов регламент да доведе до съживяване на пазара и ръст както през тази, така и през следващата година. От компанията обаче изразиха учудване защо не е прието решение данъчен кредит да ползват всички фирмени автомобили.\nКой ползва данъчен кредит\nСлед промените в данъчното законодателство ДДС кредит могат да ползват купените на оперативен лизинг коли, тези с 1+1 и 6+1 места, притежаващите европейска категория N1 модели, както и автомобилите, използвани от транспортни фирми, обобщи в последния си брой вестник "Капитал". Според Димо Николов обаче ерата N1 е свършила.\nОт бранша коментират, че това е така, защото има много строги рамки кои коли, имащи сертификата, могат да го ползват. Европейската категорията N1 е особено популярна през последните години, защото позволява леки автомобили и SUV модели да бъдат признавани за товарни без никакви трансформации и да ползват данъчен кредит, ако отговарят на определени критерии (основно товароносимост).\nОт "Мото-Пфое" днес обявиха, че от отчетените като продадени у нас през 2012 години около 22 000 нови леки и лекотоварни автомобили 17% (3740 бройки) са били изнесени от страната. Това се потвърждава от данните на националния статистически институт. Реекспортът обаче е намалял в сравнение с 2011 г., когато границата в посока Западна Европа са минали 22% от всички рапортувани като продадени у нас автомобили.\nИменно включването на изнесени в чужбина коли в статистиката на продадените у нас, което дава нереална картина за пазара, беше и основната причина вече година и половина на медиите да не се дават никакви обобщени данни за продажбите в България. Съответно фирмите, които не изнасят, са "настръхнали" срещу колегите им, които правят тази манипулация.\nТук е моментът да се посочи защо тази практика е порочна. От една страна, така се изкривява реалната картина на пазара, а и оттам тенденциите в икономиката, тъй като продажбите на нови коли са знаков показател. От друга страна, компаниите, които изнасят автомобили, а казват, че са ги реализирали тук, са по-напред в класацията на марките, имат по-добри резултати и увеличават пазарния си дял. "Как да обясня на фирмата майка, че другите дилъри имат ръст в продажбите, пазарът върви нагоре, а при нас търсенето намалява", коментира ситуацията представител на компания, която играе честно.\n"Фиеста" ли е най-продаваният автомобил у нас?\nОт "Мото-Пфое" обявиха, че нямат реекспорт, а през миналата година са продали у нас 1592 нови автомобила "Форд", 166 "Волво", 11 "Ягуар" и 190 "Ленд Роувър". "Фиеста" е най-продаваният компактен модел у нас и вероятно най-търсеният изобщо с 579 намерени клиенти. При липса на обобщени данни от другите компании обаче няма как това да бъде проверено.\nПри "Волво" най-търсени са моделите ХС60, формиращ 36% от продажбите, и ХС90 - с една трета от всички сделки. "Ленд Роувър" отбелязва 35% ръст на търсенето в България, като основната заслуга е на "Евоук", предпочетен от 57% от клиентите на марката.\nКъм момента от "Мото-Пфое" нямат обобщени данни от КАТ за това колко употребявани коли са купени в България през миналата година, но съотношението 10 към 1 (втора ръка-нови) от 2011 г. едва ли се е променило. "Ако новостите в данъчните закони прехвърлят дори 10% от купувачите на стари коли към новите, то пазарът ще се върне на нивата отпреди кризата", обяви Димо Николов. От "Мото-Пфое" обявиха, че тази година представяните от тях марки ще имат тринадесет премиерни модела. В края на годината пък се очаква откриването на нов търговско-сервизен комплекс в Бургас.\nКой, какво отчете\nПрез миналата седмица от европейската асоциация на производителите на автомобили (АСЕА) обявиха, че в България през миналата година са били купени 19 419 нови леки коли, което е ръст от 1.6% спрямо 2011 г. Така страната ни е една от осемте от 27-те обхванати от статистиката държави в ЕС, в които продажбите са били по-добри от предходната година.\nСъщо миналата седмица от "Фолксваген" се похвалиха, че са най-продаваната марка нови автомобили у нас с 2648 купени леки и лекотоварни модела и общ пазарен дял от 11.36 %. От "БМВ груп България" обявиха, че са №1 в страната при луксозните марки с намерените 775 клиенти за БМВ и 79 за "Мини". При липсата на обща статистика очакванията са в следващите дни данни за продажбите си да дадат и други вносители на нови автомобили у нас.\nРейтинг: 1388 14:08, 23 яну 13 Неутрално\nНещо не разбрах, какво се е променило по отношение на ДДС-то???\nРейтинг: 719 14:15, 23 яну 13 Любопитно\n"През 2011 година бяха отбелязани 100 години от присъствието на марката "Форд" у нас"\nФорд е 100 години на пазара в България ???????\nРейтинг: 541 14:15, 23 яну 13 Весело\nАйде народе, не останаха...\nРейтинг: 1389 14:19, 23 яну 13 Весело\nдвуцифрен ръст като да продадат с двуцифрено число повече?\nРейтинг: 1388 14:19, 23 яну 13 Неутрално\nИначе те и сега се правят всякакви еквилибристики за да се изкарат луксозните джипове - лекотоварни\nОсвен всичко друго, регистрирането на колата на фирмата, спасява каращия е от проверките на данъчните върху личните му доходи. Незнам дали има друга държава, където половината продадени нови коли са фирмени, имотите масово се водят на фирми, въобще, излиза, че масово българите работят по 24 часа, защото очевидно спят в офиса, возят се в служебна кола и служебна яхта.... А разходите за проститутки как да им приспадна ДДС-то?\nРейтинг: 488 14:20, 23 яну 13 Неутрално\nМи да! Тъй като цените на имотите са паднали толкова много, направо за без пари ги дават и явно на хората им остават пари освен да купят нов имот да си купят и нова кола\nНастигнали сме я западна Европа, че даже и сме я монали вече. Всеки българин - с ново жилище и нова кола (от мото-пфхое нали хахахаха)....\nРейтинг: 723 14:22, 23 яну 13 Неутрално\nЕто това е разликата: "както и автомобилите, използвани от транспортни фирми".\nДосега те нямаха право на данъчен кредит, независимо, че са им основни средства, свързани пряко със на своята дейност.\nРейтинг: 1388 14:33, 23 яну 13 Неутрално\nЕ за тях одобрявам, макар, че се очаквам да има бум в откриването на транспортни фирми и закупуване чрез тях на джипове\nРейтинг: 623 15:15, 23 яну 13 Неутрално\nАко пуснат моделс газова уредба за 5000 лв и връщат ДДС-то може и да им се вдигнат двуцифрено продажбите.\nРазбирайки снощи, че 1 500 000 българи живеят под прага на бедността, всякако такова заглавие ми бие на черен хумор.\nРейтинг: 435 15:17, 23 яну 13 Неутрално\nАко компания наеме автомобил (оперативен лизинг), ползва данъчен кредит.\nДо сега ДДС кретид ползваха само 6+1, товарните и измислени леки коли със сертификат N1 (лекотоварни уж).\nРейтинг: 435 15:18, 23 яну 13 Неутрално\nСпоред кого 1.5 милиона са супер бедни?\nЗащото означава да нямат вили, коли, апартаменти в центъра по 100 квадрата.\nИма разлика между месечен доход и бедност.\nРейтинг: 1679 15:51, 23 яну 13 Весело\nТова за 1+1 важи ли за двуместните модели на Ягуар ???\nРейтинг: 5315 16:40, 23 яну 13 Любопитно\nа ЗА МОТОЦИКЛЕТИТЕ?\nРейтинг: 1261 16:40, 23 яну 13 Неутрално\nКакво е това 1+1? Някой Смарт ли?\nРейтинг: 623 18:36, 23 яну 13 Неутрално\n1 500 000 души живеят с по-малко от 227 лв на месец на човек. Представете си, в добрия случай, че в 4-членно семейство, само единият работи (нещо нормално в повинцията, а вече и в София) и взема "огромната" (и недостижима в страната) заплата от 1000 лв (същата е сметката за двама х 500лв - в днешно време мечта за жителите дори на Варна). Това семейство, дори да има собствена двустайна панелка в краен квартал (ако я има, тя трябва да е наследена), смятате ли, че не е бедно? Може би трябва да дава едната стая под наем?\nИ хайде стига с това "българите са богати, защото притежават жилищата". За да отговарят на елементарни ЕС стандарти тези жилища се нуждая от сериозни инвестиции. И какво като имаш двустайна панелка (средностатистическото жилище в България). Да ни би да забогатеееш като даваш стая от него под наем?\nИзлезте малко от лъскавите офиси и се разходете пеша (ако можете - тротоари почти нямаме). Не е нужно да излизате от София - отидете в Красна поляна, Овча купел, Модерно (?!) предградие. След това прочетете пак заглавието на тази статия и ще разберете колко е неуместно. Пише се за ДДС и разни фирмени врътки. Не пише нищо, обаче за реалния клиент, по-скоро за неговата липса.\nА аз скоро нова кола няма да си купя и по други причини:\n1. Висок годишен разход за Каско (няма как да минете и ден без него)\n2. Монопол на фирмените сервизи. В Англия, на кола в гаранция й сменяте маслото във всеки сервиз, регистриран по ДДС и пак ви важи гаранцията. Тук няма такъв филм - смяната на масло на кола от нисък клас е по-скъпо от средната заплата за страната (?!). Отделно, че като решат да правят нещо на колата, правят го. И не ти е в гаранцията, естествено. За качеството на работата във фирмените сервизи не ми се говори - нормално е някой да вземе нещо от твоята кола и да го сложи на свой приятел. Мото Пфое, особено, са царе на тези неща - на мой познат цял нов радиатор му свалиха от волвото, щял е да ги изтрепе като е разбрал.\n3. Никакви данъчни облекчения за нови коли, дори обратното\nРейтинг: 5315 20:36, 23 яну 13 Неутрално\nТия от панелките обикновено имат по стотина декара земя и селска къща, ама не им се стои на село, защото трябва да бачкат и нема молове.\nАз имам Рено и смяната на масло ми е около 200 лв. (макс. 250, ако му сменят и поленовия и горивния филтър, освен масления и въздушния. Каското е неприятен моимент, наистина, но други разходи нямам, защото минават по гаранция. Като ми жулне някой колата, не давам нито стотинка, а ми я оправят по щета. Гори икономично, всичко е ново и стегнато, всеки път я подкарвам с удоволствие. Никой не ми е пърдял на седалката преди мене. Така че - нова кола - ДА!\nРейтинг: 5315 20:37, 23 яну 13 Неутрално\n[quote#15:"irons"]1 500 000 души живеят с по-малко от 227 лв [/quote]\nСега като построиме Белене ще живнат.\nРейтинг: 623 22:57, 23 яну 13 Неутрално\nДо коментар [#16] от "g_t_DimebagDarrell\nЕстествено, сега пак хората от село са виновни, че не им се стои там и дошли в града (както се е предвижило между впрочем 80% от българското население през последните 60 години). Постой малко ти там и ще видиш, че и за два месеце не можеш да изкараш пари да си смениш маслото на рено-то.\nНовите коли са за белите държави. За една фиеста се дават кажи-речи вече почти 30 000 лв. Като сметна и главоболията с Мото Пфое, не мерси! За по 20 000 се продава Лексус ИС, дизел и с убийствено качество. За 30 000 си купуваш Мерцедес Е-класа или БМВ 5 дизел автоматик на доста детска възраст. Ако бягаме от големите лимузини (което е въпрос на личен избор), перфектна, почти нова малолитражка се взема за 10-15 000 (може и от Мото Пфое). От Рено-Нисан: Нисан Ноут например, за тези пари - автоматик. Двойно по-евтино от новата и без "гаранционните" главоболия.\nРейтинг: 5315 10:12, 24 яну 13 Любопитно\n[quote#18:"irons"]Двойно по-евтино от новата и без "гаранционните" главоболия. [/quote]\nКакво главоболие е да ти оправят колата без пари?


Мъжете, модата и още нещо. - ArtDir\nМъжете, модата и още нещо.\n24.03.2017 artdir други\nСмятате ли, че разбирате от мода? Помислете пак. Ако сте от представителите на силния пол, които смятат носенето на мъжки часовници за достатъчно допълнение към тоалета, то не сте прави. Жените носят дамски часовници, като аксесоар, но те имат и много други такива. Тоест благодарение на тях те от части могат да компенсират лош тоалет. Това далеч не важи за господата. Грешен тоалет или цветово решение може да извади очите на всички, независимо колко скъпи маркови часовници носите. За да не изпадате в такава ситуация и да съобразите избора си на часовници цени с вашият тоалет, когато влизате в магазин за часовници в София, трябва да знаете следните неща.\nНосенето на оригинални часовници е похвално. Не спирайте до тук обаче. Ако имате няколко ризи и се чудите коя да подберете, то вижте какъв цвят е вратовръзката ви. Тя винаги трябва да бъде по-тъмна от ризата. В същото време ако имате няколко сака и не знаете кое точно да изберете, то забележете какво е разтоянието между гърдите и сакото ви. Направете това, като пъхнете ръка там. Ако то е точно толкова голямо, колкото да пъхнете ръка, значи това е вашето сако. В противен случай идете на шивач. Всъщност това е и един от най-ценните съвети давани от специалистите. Не е нужно да се лишавате от любимото си сако, ако сте напълнял или отслабнал. Просто го занесете за да го прекроят.\nЧудите ли се каква да бъде дължината на вратовръзката ви? Тя трябва да достига до токата на колана, нито по-дълга нито по-къса. А чудите ли се какви обучки да изберете? Нека обучки, колан и луксозни часовници бъдат едно цяло. Каишката на вашият представител на колекция часовници Армани трябва да бъде в един цвят с обувките и колана ви, това е златно правило, което ще ви спести много реплики зад гърба ви.\nСпазвайки тези прости правила ще впечатлите всички около себе си.


Дебютът на Коутиньо за Байерн се отлага...\n22 Авг 2019, 17:20 1569 0\nФилипе Коутиньо няма да запише първия си мач като титуляр за Байерн Мюнхен при гостуването на Шалке от втория кръг на германската Бундеслига. Това потвърди треньорът на "баварците" Нико Ковач. Бразилецът пристигна съвсем скоро от Барселона под наем до края на другото лято, но все още не е готов физически, заяви босът на шампионите.\nДругото ново попълнение Иван Перишич, който също дойде под наем обаче има далеч по-големи шансове да стартира от първата минута. "Иван е много по-напред с подготовката. Той започна тренировки едновременно с нас, а също така изигра няколко мача за Интер от предсезонната подготовка", поясни хърватинът.\nДългоочакваният трансфер на Филипе Коутиньо в тима на Байерн...\nБайерн ще трябва да търси трите точки в Гелзенкирхен, след като записа само 2:2 у дома срещу Херта миналата седмица. Тимът, воден от Давид Вагнер, пък завърши 0:0 при визитата си на Борусия Мьонхенгладбах. Двубоят между двата тима е в събота от 19:30 ч. Вижте в този материал дали според цифрите престоят на халфа в Барселона е бил провал.\nКоутиньо: Искам да остана дълго в Байерн и да спечеля много трофеи


Крисия Тодорова бие шута на господин Андреев\nНачало Акценти на деня Крисия Тодорова бие шута на господин Андреев\nМилен Георгиев+ 4 февруари 2014 6 коментара\nКрисия Тодорова иска да бъде единствена, господин Андреев може и да ней партнира!\nСладураната Крисия Тодорова не само със сигурност ще спечели конкурса в „Шоуто на Слави“, но и може да измести цялата слава към себе си, за сметка на господин Андреев. Слави Трифонов вече обмислял как да включи Крисия Тодорова в шоуто си, като един от вариантите бил тя да има собствена рубрика, твърди ПИК.\nВодещият добре осъзнава, че Крисия Тодорова вече е далеч по-известна от г-н Андреев и затова мисли варианти да се възползва максимално от тази популярност, която да вдигне и целия рейтинг на предаването, научи Kliuki.bg. Факт е, че хората обожават Крисия Тодорова и едно самостоятелно представление от нейна страна веднъж седмично би могло да има много по-голям успех от съвместна работа с господин Андреев. Всъщност идеята на екипа била по-скоро да се получи детска вечер, подобно на актьорската – която е всеки понеделник. В нея Крисия Тодорова и господин Андреев ще могат да се изявяват самостоятелно. Целият екип на шоуто в момента мисли върху репертоара, който да поднасят децата.\nНай-интересното обаче е, че има и трети вариант, а той е включването на второ момиченце в шоуто. Вероятността Слави и Ку-ку бенд да изберат не едно, а две деца от провеждащия се в момента конкурс нараства значително. Така ще бъде завършен кръгът с алтернативната на актьорите вечер. След Крисия Тодорова, с най-голяма популярност към момента е Симона Иванова. Именно тези две момиченца се спрягат за новите деца в шоуто. Слави Трифонов обаче вече оглежда не само таланта на момичетата, но и сценичното им поведение, гласят някои от слуховете.\nВ крайна сметка Крисия Тодорова вдигна рейтинга на „Шоуто на Слави“ до небесата и затова в момента нейното семейство има тежката дума. Ако то пожелае детенцето да започне самостоятелно в шоуто, Слави надали ще възрази. Очаква се именно така да стане и Крисия да каже „сбогом“ на господин Андреев.\nЕтикети: new, господин Андреев, Крисия Тодорова, Слави Трифонов, Шоуто на Слави\nПринц Хари и Меган Маркъл успяха 13 август 2020\n6 коментара по “Крисия Тодорова бие шута на господин Андреев”\nфевр. 04. 2014\nКрисия пее изклю4ително за дете на такава възраст но ще е жалко ако " бие шута на господин Андреев защото той е много забавно мом4е…;\nАми аз не знам как Слави го е избрал г-н Андреев,но той не става за тази работа.Момичетата са отракани от него.Той не знае какво да отговори когато Слави му зададе някакъв въпрос.\nфевр. 05. 2014\nmnogo sa sladki i neprinudeni ,drago mi e da gi gledam i slusham,po razli4no e s tah.\nг-н Андреев спечели конкурс „Разсмей Слави“, и наградата беше джип и агне. Сега друг конкурс има и ще спечели Крисия надявам се, ако не се влияе Слави Трифонов от това, че Лили Иванова е близка на семейството й.\nГабито От Варна\nКрисия изобщо не е такава !!!\nНое. 18. 2014\nНикои не е питал Крисия какво мисли по този въпрос , а просто са го направили.\nПринц Хари и Меган Маркъл успяха


Важен ден за "Лудогорец" и ЦСКА-София | Клуб 'Z'\nПоследните ни представители в евротурнирите играят първи мачове в третия кръг на Лига Европа\n09.08.2018, 8:30 ч.\nпоследна редакция 09.08, 08:30 ч.\n"Лудогорец" и ЦСКА-София излизат в първи мачове от третия предварителен кръг на турнира Лига Европа. И двата ни последни представителя в евротурнирите са домакини тази вечер.\nОт 20:00 часа "Лудогорец" посреща "Зрински" (Мостар) на стадиона си в Разград, а от 20:45 ч ЦСКА-София играе с "Копенхаген" на стадион "Васил Левски".\n"Орлите" не са в най-доброто си състояние. Тимът в четири поредни мача няма победа и е вкарал само един гол. Отпадна от Шампионската лига, но поне може да влезе в групите на Лига Европа. Предвид съперниците, които му остават до основната фаза, е длъжен да го направи.\nВчера старши треньорът Пауло Аутуори опита да успокои феновете на отбора, че всичко в отбора върви нормално, проблемът за незадоволителните резултати напоследък е малшанс пред вратата на съперниците.\nВ официално обръщение пък клубът призова запалянковците да подкрепят шампиона в трудния момент.\nКирил Десподов е сред най-опасните оръжия на ЦСКА-София.\nВ ЦСКА-София положението е коренно различно в момента - тимът буквално лети от началото на сезона, така ръководството няма нужда да приканва почитателите да дойдат на стадиона тази вечер от 20:45 ч. Очаква се повече от 20 хиляди зрители да се стекат на "Васил Левски" за първия мач с "Копенхаген".\nВ следващите десетина дни ще знаем каква реално е моментната класа на "червените". Те ще срещнат два пъти датския състав, който е на много добро европейско равнище, както и "Лудогорец" в Първа лига.\nЦСКА-София ще бъде без наказаните Кристиян Малинов и Николай Бодуров, но те имат заместници на добро ниво. Мачът ще бъде излъчен от БНТ 1, а този на "Лудогорец" - от "Диема". Реваншите са идната седмица.\nЛига Европа, Лудогорец, ЦСКА-София, Зрински, копенхаген


Хороскоп на седмицата (8-14 януари) » Животът е любов\nХороскоп на седмицата (8-14 януари)\n08.01.2019 LoveStyleMag\t0 коментара Хороскоп\nЗвездите ни обещават много ангажименти, добри финансови приходи и промени в личен план.\nОсновната ви задача през този период е да изпълните добре поставените ви задачи. Не любопитствайте, не се занимавайте със слухове. Съсредоточете се над важните неща. Работоспособността ви се повишава, перспективите се увеличават, шансовете също. Успехът е на ваша страна. Разбирате тънкостите на процеса и това ви прави неудържими. Доходите ви започват да растат бързо. Очаквайте изгодно предложение в средата на периода. Ако все още сте сингъл, в края на периода ви очаква приятна среща. Семейните представители на зодията влизат в труден период. Открийте корена на проблема и тогава търсете решение.\nБъдете по-меки в изказванията си и по-гъвкави в решенията. Търсете разумния компромис, иначе ще имате проблеми. Не отказвайте помощ на колегите си. Прибягването до натиск или насилие не е желателно. Последиците ще бъдат лоши. Възползвайте се от дадената ви възможност за кратка отпуска и отидете някъде извън града. Моментът не е подходящ за нови начинания. В личен план, помислете какво ви свързва с партньора ви, може би връзката ви отдавна е достигнала предела на възможностите. Време е за промяна.\nПроявете инициативност, използвайте шансовете, които съдбата ви дава, максимално, споделете творческите си идеи. Не бързайте да давате обещания. Бъдете готови за рязка промяна в социалното си положение. Не отхвърляйте нищо ново или ирационално. То носи успех. Не се чувствате много щастливи, но донякъде вината е и ваша. Не се вторачвайте във връзката си. Наслаждавайте се на това, което имате, и това, което искате да правите.\nСоциалната ви активност расте, имате възможност за успешни ходове в ситуация, която досега е изглеждала безизходна. Оставете тонът, не търпящ възражения, за друго време. Имате нужда от повече движение, спокойствие и релакс. Йогата е добър избор за начало. Съвсем скоро ще се радвате на нови доходи. Ако в началото на периода си задавате въпроса защо една личност се интересува толкова много от вас, в края вече ще имате своите отговори. А те носят романтика.\nОпитайте се да проявите повече решителност. Понякога човек трябва да бъде доста по-силен и дори краен, за да постигне резултат. Трябва да знаете, че сте благословени от небето не заради хубавите ви очи, а заради съобразителността и предпазливостта ви. Радвате се на добри доходи. Възможно е да попаднете на скрити мини, ако не обърнете внимание на знаците, които ви дава партньорът. Имате нужда от повече време. Излизайте, помислете за някаква изненада.\nБъдете оптимисти. Периодът е идеален за обучение, придобиване на нови умения, спорт и развлечения. Оказват ви доверие, не злоупотребявайте с него. Професионалният ви авторитет расте. Бъдете отговорни. Времето не е добро за нови начинания, но сега можете да поставите основите, да начертаете пътя, по който ще минете. Инвестирайте, парите ще се върнат десетократно. Помощта за близките ви не трябва да бъде за сметка но собствения ви личен живот, не го забравяйте. Имате по-голяма нужда от тях от разбиране и подкрепа.\nУбедени сте в силата и правотата си. И все пак бъдете внимателни за това какво и на кого казвате, не е нужно да ставате обект или разпространител на сплетни. Умението ви да убеждавате работи във ваша полза. Увличате се по покупко-продажба на акции, бъдете внимателни, правете предварителни проучвания, за да не загубите пари. Доходите ви са стабилни. В края на периода личните ви дела излизат на преден план. Научете се да живеете пълноценно, не се състезавайте, не се вглеждайте в глупавите подробности.\nОставете си малко лично пространство. Бъдете откровени и не отблъсквайте хората, които значат нещо за вас. Време е да започнете да се забавлявате. Заемете позиция, която ще ви гарантира изпълнение на плановете, които сте направили. Няма да ви бъде лесно, но пък си струва усилията. Съдбата е на ваша страна, замислите ви се осъществяват, парите идват, интересите ви са защитени. Не бързайте с харченето. Една случайност ви среща с човек, когото не сте виждали отдавна. Промените предстоят. Бъдете реалисти и слезте от облаците.\nНалага се да постигнете равновесие между своите и обществените интереси. Разширете кръга си на общуване, открийте нови приятелства. Дипломатичността и спокойствието ви ще ви спечелят високопоставена подкрепа. Не планирайте нищо сериозно за средата на периода. Настройте се позитивно и изчакайте подходящия момент, за да действате. Имате невероятен шанс, използвайте го. Сметката ви ще набъбне. Чувствате се енергийно изстискани, но това не е по вина на половинката ви. Просто вие хабите прекалено много енергия, за да запазите живота на връзката си. Отпуснете се и се наслаждавайте на любовта.\nРаботата ви е интересна, обичате я, имате много приятели, запознавате се с нови, всичко върви като по мед и масло. Нямате повод за притеснения. Инвестирайте в дома си. Моментът е добър за ремонт, покупки, нови придобивки. Излезте от калъпа и помислете за нещо нестандартно. Търсете истината. По-важно от нея няма. Опитват се да ви залъжат, но вие знаете, че нещо не е наред. Бъдете безкомпромисни.\nТворческо вдъхновени сте, изпълнени с енергия, всичко, с което се захванете става перфектно. Концентрирайте се върху важните неща, останалите ще почакат. В средата на седмицата работете по-малко, сведете работния ден до възможния минимум. Благодарение на усърдния ви труд, доходите ви ще растат. Интересен проект носи високи доходи не само на вас, но и на близкото ви обкръжение. Времето ви за почивка е ограничено, не го споделяйте с човек, който не държи на вас. Оставете миналото зад гърба си и минете напред.\nВъзприемайте жизнените ситуации с нов, по-ведър поглед. Периодът ще ви зареди с положително настроение, а успехите в офиса ще ви направят истински щастливи. Охотно влизате в битка с конкурентите си, не ви е страх, че противникът е значително по-силен от вас. Трудно ще е да спечелите, но не е и невъзможно. Амбициите ви се увенчават с добри резултати и в материален план всичко е прекрасно. Можете да си позволите скъпия подарък, който отдавна искате. Много е важно да намерите обяснение на случващото се във връзката ви. Ако успеете, всичко ще се изясни и вие ще можете да продължите напред. Търсите хармония.\n← Никол Шерцингер и нейният режим на хранене\nПсихотест: 8 въпроса, които разкриват много за личността →\n30.01.2021 LoveStyleMag 0


Ще приеме ли дипломатическата гилдия на ООН шизофренната политика към техен уважаван колега?\nПетък, 30 Септември 2016 10:48\nБългарското правителство, което до вчера викаше "Осанна!" за Ирина Бокова в ООН, а от вчера я изхвърли от България, крещейки "Разпни я!" пред същото ООН, как мислите да реагира консервативният дипломатически корпус на ООН, който десет години работи с професионалиста Бокова и лично я познава? На тази шизофренна политика към техен уважаван колега, каквато е Ирина Бокова в същата тази система на ООН, която заема още повече втори по важност ръководен пост?\nМоже би на един такъв въпрос трябваше сам премиерът ни да си отговори преди този самоубийствен ход за България пред цял свят.\nПодчертавам дебело, че начело на ръководните органи в ООН седят видни кариерни дипломати от цял свят, колеги по професия на Ирина Бокова и всички са от една обща дипломатическа гилдия. Няма нормален дипломат в ООН, който да не се постави мислено на мястото на Ирина Бокова и който да не застане на нейна страна, обвинявайки делото на кабинета, който го извършва, от каквато и държава да е.\nПрофесионалната солидарност именно кабинетът Борисов не отчете предварително зад неравностойната и грозна рокада Бокова - Георгиева, срамно дело преди решаващите гласувания в Съвета за сигурност.\nПетнадесетте високо компетентни дипломатически представители в Съвета за сигурност са прочели изцепките на икономист К.Георгиева в някои медии като “Политико” и “Гардиън”, където без още Георгиева да е вписана за кандидат в листата на ООН, тя прави нахални изявления: “За една седмица ще направя това, което другите кандидати направиха за една година. Аз ще спечеля поста и ще бъда новият генерален секретар, защото виждам целия свят в неговата сложност и имам способността да вижда как нещата са свързани”. К.Георгиева тръгва с подобни недипломатични изявления към световната дипломация, без нито ден дипломатически стаж, азбуката за високия пост.\nТова криво огледало показа за жалост пред света нивото на управлението в България.\nНикой няма право да разполага с Отечеството България – да го присъжда или отказва по собствено желание.\nБългария е на всички нас, които сме се родили тук и които сме работили и работим за нея. България не e шапка, която управляващата върхушка ти я слага или маха, България е на българското общество. И щом не съм се отказала от Родината, аз не съм безродник и никой няма право да ме лишава от знамето на България, аз оставам под българския герб и под българското знаме! Точка! Това посегателство към Бокова е меко казано анти-българско деяние, което не може да няма отклик в света.\nАрман Бабикян, експерт по политически маркетинг и пиар в анализа си във в.”Сега”, 28.09.2016г. “Правителство на чужди маси“ пише:\n“Днес българската дипломация вече прилича на дълбоко провинциална кръчма, в която е вкусно, докато си на масата на собственика, но когато дойде сметката, винаги ще ти извъртят "селски" номера. Правителството доказа, че няма самостоятелна външна политика и не може, и не иска да отстоява националните ни интереси.\nИмаме правителство от сервитьори на чужди маси. Жалко, че този безкрайно рядък шанс ни се падна по време на този кабинет. СЕРВИРАХА ИМ ВЪЗМОЖНОСТ ДА ПРИТЕЖАВАТ ЯЙЦЕ НА ФАБЕРЖЕ, А ТЕ ГО СВАРИХА ЗА ЗАКУСКА.”


15:50 / 10.04.2017 Източник: sport.plovdiv24.bg Отпечатай Изпрати\nВиктория Волей (Пловдив) ще участва в нов квалификационен зонален турнир от държавното първенство за прекадети (момчета до 14 години).\nВъзпитаниците на треньора Христо Георгиев завършиха на второ място в зоналната надпревара в Смолян, записвайки 2 победи и едно поражение. Малките викторианци надиграха Люлин (София) с 3:2 и Локомотив (Червен бряг) с 3:0 гейма.\nВъв фактическия финал за първото място пловдивчани отстъпиха на домакина Родопа (Смолян) с 2:3 гейма.\nТрети завърши тимът на Люлин, който също ще играе нов турнир за класиране във финалите на държавното първенство. Родопа се класира директно, а Локомотив (Червен бряг) отпада от надпреварата.


Тиган & # 171 + Gardarica & # 187 +: Плюсове и съкрушител. Как да изберем по-добре? Отзиви за клиенти\nТиган – незаменим кухненски аксесоар. В тази статия ще говорим за продукти „Gardarika“, техните заслуги и недостатъци, разнообразие от модели и селекционни характеристики.\nВсички продукти TM „Gardarika“ са изработени от алуминий чрез промишлено леене с последващ процес на кристализация с високо налягане – за увеличаване на качеството на силата на метала. Сред предимствата на този продукт трябва да се отбележи, както следва:\nОтличен дизайн и ергономия на продуктите+\nОтлично качество на топлопроводимост+\nМалка маса, особено в сравнение с чугун+\nЛипса на залепване на ефекта по време на термична обработка на продукти+\nПо-малко време за готвене на различни ястия+\nЛекота на пране.\nСред малкото недостатъци са липсата на капак (тя трябва да я закупи отделно), някои модели имат нестабилна дръжка. За да увеличите експлоатационния живот на пърженето на Gardari, се препоръчва да се съобразят с някои не-трудни правила:\nНе трябва да нагрявате празната тиган на тежко – можете да развалите нелепното покритие+\nПродуктът е постепенно, острите температурни разлики също ще повлияят неблагоприятно на целостта на покритието.\nТрябва да се използват прибори за измиване без използването на абразиви – както почистващи средства, така и железни гъби.\nКолекция от TM TM „Gardarika“ включва повече от дузина модели и постоянно се актуализира. Почти всеки модел се произвежда в няколко измерения – малки, средни, големи. Както е отбелязано по-горе, основният материал на продуктите – висококачествен алуминий. Нелепното покритие се прави с помощта на немски технологии.\nСъщо така радва разнообразие от цветови решения в дизайна на различни модели. трябва да бъде отбелязано че За приготвянето на такова популярно ястие, като грил, компанията произвежда специални модели – „грил“ и „кръгла грил“.\nТаблица на най-популярните модели TM „Gardarika“.\nДънна дебелина, cm\nЧерно с бял глупост\nСиво с черно и бяло глупости\nБронз с бял крамп\nЧерен мек докосване\nОт черен бакелит с неръждаема термомезет\nДиаметър на моделите, виж\nТъмно сиво с бяла и черна трохи\nИзток Ишко и Смит Бакелит дръжка с неръждаема теберонни\nОт черни бакелита\n2 от алуминий\nМеко докосване черно\nПочти всички потребители са много доволни от продуктите на марката „Gardarika“ – Отрицателните отзиви са изключително малко.\nПотребителите отбелязват високото качество на двете покрития, така и на тигана за пържене, добра топлопроводимост на продукти (в сравнение с чугун, те са по-добре отопляем и предават топлинни продукти). Следователно времето за готвене се намалява.\nСъщо така празнуват ергономичната форма на дръжката, красив външен вид, лекота на използване и миене, както и факта, че дръжките са изработени от топлоустойчив материал.\nПовечето потребители не разглеждат дори недостатъците Няма покривки. Също така голям плюс в очите на потребителите е ниската цена на продуктите, въпреки факта, че съотношението цена / качество е по-високо от обичайното ниво.\nНякои домакини се оплакват от невъзможността за премахване на дръжката (в някои модели), което предотвратява използването на продукта за печене на ястия във фурната.\nВ заключение може да се отбележи само това Руските производители са напълно способни да се конкурират с чуждестранни колеги, тъй като качеството на техните продукти става все по-добро и по-добро.\nПреглед на приборите на марката „Gardarika“ виж във видеото по-долу.


Бягащи дълбоки хоризонти\n• Чомски: Българите трябва реалистично да отчитат интереса на Великите сили\n- В България излезе вашата книга „Провалени държави”. Искаме още веднъж да дефинирате понятието „Провалени държави”.\n- В книгата използвам широко разпространената стандартна дефиниция. „Провалена държава” е държава, която или не е в състояние, или не желае да защитава населението си от много сериозни заплахи. Това са държави, в които цари беззаконие или липсва държавност. Може да са налице демократични форми на институции и форми като такива, но те са лишени от съдържание и не функционират. Това са основните характеристики на една провалена държава.\n- Посланието ви към българите, те вече са европейски граждани? Или някакво предупреждение?\n- Предупреждението е да мислят много внимателно за пропагандата, която се шири за много високохуманните и благородни цели на мощните държави. Държавите не са агенции за благородство и висок морал. Те се стараят да се представят като работещи в услуга на човека. Съветският съюз също твърдеше, че е държава на народа, нали? Но, особено за малките държави много е важно да се отчитат фактите, да се внимава и анализира критично кое може би е илюзия, и кое - истина. И да се прави опит съответно независимо човек да си проправя път напред с реалистичното отчитане на интереса на великите сили.\n• Рангел Вълчанов: Все търча, сякаш животът...\n(...) И ме е страх дали човечеството не е заплашено от глобалната пустиня. Нещо като изчезващата Персия и Омар Хаям, когото само по спомени знаеш и нищо повече не знаеш за тоя тип съвършена поезия. И сега, когато отиваш към една по-щура, бюфетчийско-гарова поезия, какво от това, освен че изливаш комплексите си за малоценност и жестокост, между другото? Гледам, че трепетите на човешката душа са загрубели, много мазоли се събират вече и изпитваш носталгия към пасторалните загуби на хората, когато, като кажеш ‛Добър ден‛, ти отвръщат ‛Дал ти Бог добро‛... Поезия е да можеш да го чуеш. А не, като срещна непознат по стълбите и му кажа ‛Добър ден‛, той ми вика ‛Простак‛. Та тия призраци, сенки или каквото и да е, стояха зад мен, докато правех филма. Тоест интересуваше ме как тези хора са били сполетени от тях по някакъв начин. И се питам какъв е този вид кино, който правя всъщност, дали историята, вълнуваща за мен, е вълнуваща и за другия? Като че ли искаш всичко да кажеш в един филм, а, уви, не можеш. Но поне да кажеш, че си красиво безпомощен.\n(...) Твърдя, че на човек нечетенето страшно му личи. Правя си експерименти и наблюдавам речниковия фонд, бързината на реакцията му, уж междуметия в поведението му, а как личи. Не става дума да разделяш аудиторията на елитарна и неелитарна, а за знанието на елементарни неща, които ще бъдат дивиденти за следващите сто години и ще определят диханието на цялата тая световна култура. Доколкото, така да се каже, екологичното поведение спрямо културите ще се засилва, а не ще се размахва.\nОсновният въпрос, на който едно изследване върху мутрогенезата трябва да отговори, е защо българското посттоталитарно общество, изправено пред перспективата да се преформатира в гражданска общност с хоризонтална структура и демократични публични институции, позволи да бъде пренаредено в нов йерархичен ред.\n...може да се провери колко често в учебниците от минали десетилетия се срещат думи като колектив, колективизация, колективизъм, колективност, интерпретирани като висока нравствена ценност, но не и като възможност за отклоняване от лична отговорност. (Важно е да се прави разлика между колектив и екип. В екип се работи, а в колектив се живее.) На базата на резултатите би следвало да се помисли дали милата и носталгично жалена в българската литература монолитна патриархалност, преродена в ценностната норма на колективната сплотеност, не се е оказала още един мутрогенериращ фактор. Патриархалността е характерна черта на мафията изобщо. Неслучайно клановете често се наричат фамилии.\n• Тhe troubled country\nМогилино. Кой не знае Могилино, кой не е чувал за него?! Напоследък и кой не е пял за Могилино. Кой не е пращал есемес за Могилино. И кой не е плакал на гости в Могилино или поне гледайки кадри от нечие гостуване в Могилино.\n(...) За капак дойде новината от английския жълт сайт monstersandcritcs.com, че бившият супермодел Джордан, майка на три деца, иска да осинови дете от "онази злочеста страна" България, в оригинал from that troubled country. Тя казва, че не е емоционален човек, но филмът по телевизията за българския дом е разбил сърцето й. Вече била приспособила стая.\nЩе ни се и в родината на Могилино, било след филма на Би Би Cи или след концерт на шесторката естествената реакция на зрителите по-скоро да е като тази на Джордан. А не те да посягат към телефоните си като най-лесния инструмент за съчувствието си. Но за целта е необходима истински работеща система от стимули за реалното извеждане на децата от институциите.\n• "Последната свобода"\n• Доцент на 50 години взе награда за млад учен\nНаградите за млад учен и млад професор, връчени от министерството на образованието, отидоха при 50-годишни. Този факт би трябвало да обясни всички абсурди, случващи се на полето на науката и образованието напоследък.\nТака например напълно се изясни защо шефът на БАН акад. Юхновски беше преизбран наскоро за пореден мандат, въпреки че законът налага ясни възрастови ограничения. При титулуване на 50-годишни за млади учени 70 години са си направо разцвет на силите. Това го осъзнаха дори в министерството. Иначе не биха награждавали хора в предпенсионна възраст само броени дни след като се противопоставиха на избора на академика.\n24.02.2008 г. 23:04


Вие сте тук:Начало/Manhattan/Manhattan Volcano Спирала за обемни мигли х10 мл\nManhattan Volcano Fast and Easy Volume е специално разработена спирала за бързо и лесно постигане на обемни мигли. Спиралата на Лореал прецизно разделя косъмчетата, като придава на миглите ви мега обем. Иновативната ѝ гел формула съдържа фиксиращи полимери, които правят миглите ви да изглеждат по-плътни и обемни, без да ги слепва. Спиралата за обеми мигли е със специална дюза, която премахва излишната спирала и осигурява лесно нанасяне на необходимото количество. Спиралата с наситен черен цвят ще ви осигури ултра обемни мигли и зашеметяващ поглед за 24 часа.\nСъстав на Manhattan Volcano Спирала за обемни мигли х10 мл\nISODODECANE, AQUA, PENTERYTHRITYL HYDROGENATED ROSINATE, PARAFFIN,CYCLOPENTASILOXANE, VP/EICOSENE COPOLYMER, DISTEARDIMONIUM HECTORITE, POLYBUTENE, CERA ALBA, COPERNICIA CERIFERA CERA, ALCOHOL DENAT., POLYQUATERNIUM-10, PHENOXYETHANOL, METHYLPARABEN, PROPYLPARABEN, ISOBUTYLPARABEN, ETHYLPARABEN, BUTYLPARABEN\nНачин на употреба на Manhattan Volcano Спирала за обемни мигли х10 мл


Маргарита Наумова | Justine Toms' blog\nTag Archives: Маргарита Наумова\nУра за Маргарита Наумова! За високите технологии и момичетата, които са част от създаването им\nPosted on August 1, 2017 by Justine\nМаргарита Наумова е световно известен български SQL Server експерт. Тя притежава най-високата възможна техническа сертификация и вероятно голяма част от нещата, които прави са истински висш пилотаж в комуникационните технологии. В допълнение Маргарита се ангажира с каузи. И затова реших, че е хубаво да си поговорим.\nКакво свърза Маргарита с технологиите? Какво те привлича и задържа в технологичния бранш вече толкова години?\nИнформационните технологии са много динамични. Обвързването с тях е въпрос на дълбок личен избор, а не толкова на необходимост от намиране на занаят, с който да изкарваш хляба си (което също е валиден аргумент). Обичах математиката и бях много добра в нея. Избирах пътя си занимавайки се с неща, в които се изисква аналитично мислене и логика. Това е подреден свят, в който можеш да бъдеш и много креативен, тъй като истинската полза от технологиите е изграждането на решения, правещи живота ни по-пълноценен, работата по-ефективна и резултатите по-добри. Технологиите не правят живота по-лесен, нито по-прост, но могат да спестят време, което да се уплътни със справянето с нови предизвикателства от всякакъв характер. Технологиите са помощник, а не заместител на човешката креативност и когато осъзнах това, разбрах, че съм избрала верен път за кариерата и личностното си развитие. Това не само ме държи в бранша, но и ми носи огромно удовлетворение.\nИма ли място за жени в сферата на високите технологии и как се преборва тази стигма, според теб?\nРазбира се, че има. Необходими са ум, дисциплина и желание да не спираш да учиш, а тези качества не са приоритет на определен пол. Мисля, че сценарият „жена и кариера във високите технологии“ е отдавна застаряло клише. Пример за това са множеството успели дами в бранша. Това по-скоро вече е норма, отколкото екзотика.\nБезспорно има специфика в начина на работа на двата пола. Мъжете и жените комуникират по различен начин. Не мисля, че някой от двата подхода е по-добър или по-лош, те са просто различни.\nДа, в моята работа аз се натъквам на предимно мъжки екипи, но това се променя. При информационните технологии понятието „пол“ не е фактор „за“ или „против“. Дори жените, решили да съвместяват майчинството с този занаят, имат всички предпоставки да са съвсем пълноценни в него. Аз родих дъщеря си в началото на моя път като предприемач и собственик на бизнес в ИТ бранша. И това не само не ми попречи, но ме и мотивира. Така че краткият отговор е – място не само има, според мен дори е необходимо този занаят да разчупи остарялото клише на „мъжка зона“, за да достигне потенциала си и да го развие до по високо ниво.\nЩо се отнася до стигмата – в наши дни тя не може да бъде фактор, защото според мен съществува само при хора с твърде остарели разбирания.\nКакво би казала на младите момичета, които искат кариера в ИТ, но не се\nНай-важното според мен е да си отговорят на един въпрос – защо искат да започнат такава кариера? Ако причината да го направят е достатъчно силна, смелостта ще дойде от само себе си. Ако решат да стана жертва на предразсъдъци или съмнения, значи просто нямат необходимост да правят тази крачка. Но нека да добавя – това вероятно би се оказало валидно за всяко тяхно решение, а не само за това дали да започнат кариера в ИТ или не.\nПожеланието за теб самата и за Академията, която организираш?\nПожелавам си здраве – на мен лично, на моите деца, на семейството ми, на екипа на Академията. Здравето е в основата на най-ценния ни ресурс в земния ни път – времето. А има ли достатъчно време, всяка цел е достижима.\nPosted in be human, people behind the web, stories\t| Tagged InspirIT, ИТ, Маргарита Наумова, развитие\t| Leave a reply


Пласидо Доминго е обвинен в сексуално посегателство | glasove.com Новини Гласове\n13.08.2019 16:19 1030 преглеждания 7 коментар/а\nНяколко жени обвиниха испанския оперен певец Пласидо Доминго в сексуално посегателство, предаде Асошиейтед прес, цитирана от РИА Новости. Според агенцията Доминго се е опитал да принуди жените да правят секс с него в замяна на обещания за получаване на определени роли и „ги е наказвал професионално, когато му е било отказвано“.\nОсем певици и един танцьор съобщиха за агенцията, че са били тормозени сексуално от Доминго в различни периоди на 80-те години. Осемте жени поискали да останат анонимни, обяснявайки го със страха, че все още работят в тази област или се притесняват от негативна обществена реакция. Певицата Патриша Улф си позволила да разкрие името си. Друга жена заяви, че певецът й е правил “непристойни предложения”, които я карали да се чувства некомфортно.\nАсошиейтед прес е интервюирала близо 30 певци, танцьори, музиканти и други театрални служители, които заявили, че са били свидетели на неподходящо сексуално поведение от страна на Доминго.\nСпоред агенцията, Доминго отрича всички твърдения. “Това са обвинения от неназовани личности, които се коренят в събития отпреди 30 години, предизвикват дълбока загриженост и са неверни в този вид, в който са представени”, каза той.\n“Боли ме да чуя, че съм разстроил някого или съм го накарал да се чувства некомфортно – независимо колко отдавна е било, въпреки най-добрите ми намерения. Убеден съм, че всичките ми взаимодействия и връзки винаги са били добре приети и са били по взаимно съгласие. Онези, които ме познават и които са работили с мен, знаят, че не съм от този тип човек, който умишлено би навредил, обидил или смутил някого“, каза певецът.\n“Това ме кара да осъзная, че правилата и стандартите, по които ни оценяват днес, са различни от тези, които съществуваха преди. За мен е чест да имам повече от 50 години оперна кариера и преценявам себе си в съответствие с най-високите стандарти“, добави Доминго.\nАгенцията отбелязва, че нито една от жените не е могла да предостави веществени доказателства, а разследването на Асошиейтед прес се основава на устни показания, посочва БГНЕС.\nПласидо Доминго сексуално посегателство\nДа се готви Милко Кавалджиев на 13.08.2019 в 16:37\nЛибидото се качва от кинтите, факт.\nИма и виц по въпроса: на 13.08.2019 в 16:44\nСтои една баба в центъра на селото и крещи: "- Помощ, помощ, помощ!" Дотичал селският милиционер и запъхтян я запитал: "- Какво става?" Бабата му отвърнал: "- Злоупотребиха с мен... Тук на площада!" "- Кога?" попитал я блюстителят на властта. "- Преди 40 години.", рекла бабата. "А защо крещиш сега?", обърнал се към нея нашия човек. "Ааа, приятно ми е да си спомням..."\nobserver на 13.08.2019 в 17:26\n“Доминго се е опитал да принуди жените да правят секс с него в замяна на обещания за получаване на определени роли и „ги е наказвал професионално, когато му е било отказвано”. Ами да. Да се е чудил някой, защо на сцената преобладават красавиците, а най-талантливите обикновено са по-грозничките?\nкрасавиците на 13.08.2019 в 18:17\nили могат да пеят, или не могат. Останалото е дрън-дрън, та пляс. Нещо неам спомен някоя хубавица трийсет години да пее фалшиво и публиката да я трае, защото някой си я бил изчукал. Виж, в Холивуд е друга работа - там е пълно с "актриси", дето и Оскари вземат, но освен за ..., за друго не стават.\nПредставям си, на 13.08.2019 в 21:03\nкак М Пищова трепери вече,По негови думи тия над 3000 ако вьзроптаят сега.\nВики Р. на 13.08.2019 в 23:51\nВсички тези извращения вече минават границите на търпимостта. Една жена винаги може да отблъсне посегателствата на мъжа, с когото работи. Щом кариерата е по-важна от достойнството, защо го съобщават след 30 години? Или холивудският почин е заразен и дайте и ние да се включим, а?\nНяма друго обяснение на 14.08.2019 в 17:23\nНетакованите си отмъщават, оплаквайки се публично!